Hesper
Hesper ass eng lëtzebuergesch Uertschaft an den Haaptuert vun der Gemeng Hesper am Kanton Lëtzebuerg.

Geographie
Hesper läit um nërdlechen Enn vum Uelzechtdall, just do wou de Floss ufänkt an e schmuelen Dall gequëtscht ze ginn, deen déi eng Säit vum Plateau vum Houwald an déi aner Säit vum Holleschbierg a vum Bloebierg gebilt gëtt.

Zu Hesper leeft vun der lénkser Säit d'Drosbech an d'Uelzecht

Duerch Hesper leeft d'Nationalstrooss N3, déi op hirer ganzer Längt zu der Voie de la Liberté gehéiert. Fir d'Uertschaft vum Duerchgangsverkéier z'entlaaschten, gëtt eng Ëmgeeungsstrooss geplangt, déi südlech vun Alzeng an engem grousse Bou no Westen dréint an dann um Houwald op déi nei N3 stousse soll.

Geschicht
Hesper war zur Zäit vum Premier Empire e Kantonalhaaptuert am Département des Forêts.

Vum 20. Februar 1882 bis den 22. Mee 1955 war Hesper iwwer eng Schmuelspuerbunn, de "Jangli", deen d'Streck Lëtzebuerg-Réimech gefuer ass, ugebonnen.

Kuckeswäertes

 De Park bei der Gemeng zu Hesper
 Sprangbuer vum Manon Bertrand
 D'Buerg Hesper, zanter dem 26. Juli 1990 als Inventaire supplémentaire op der Lëscht vun de klasséierte Monumenter ageschriwwen;
 D'Skulptur La Nageuse vum Lucien Wercollier am Hall vum Gemengenhaus;
 De Stadion vum FC Blo-Wäiss Izeg Stade Albert-Kongs;
 Den Holleschbierg mam Sportzenter a mam Stade Alphonse-Theis;
 De Kéibur mat sengen zwou bemierkenswäerte Buchen;

Veräiner 
 De Klima- an Ëmweltveräin vun Hesper, KlimaWelt
 De Foussballveräi vun Hesper, den FC Swift Hesper
 De Foussballveräi vun Izeg, den FC Blo-Wäiss Izeg
 Société de Tir aux Armes Sportives de Hesperange

Kuckt och 
 Kierch vun Hesper

Um Spaweck 

 Offiziell Säit vun der Gemeng Hesper
 Websäit vun de Geschichtsfrënn vun der Gemeng Hesper a.s.b.l.

Galerie 

Uertschaften zu Lëtzebuerg
Uertschaften op der Voie de la Liberté